KR_Lion+King

//**Regele Leu (The Lion King)**// este un film de animaţie lansat în 1994 produs de Walt Disney Feature Animation şi lansat de Walt Disney Pictures. Este al 32-lea film din seria de filme animate Disney, serie care a început în 1937 o dată cu //Snow White and the Seven Dwarfs//, şi filmul de animaţie clasică cu cel mai bun succes la încasări al tuturor timpurilor. Filmul urmăreşte viaţa lui, Simba, un leu din Africa care învaţă despre locul său în "cercul vieţii" şi trece printr-o serie de obstacole pentru a deveni regele de drept. //Regele Leu// este un film muzical, având melodii compuse de Elton John şi versurile lui Tim Rice, cu o coloană sonoră compusă de Hans Zimmer. Coloana sonoră şi una din melodii au câştigat premiul Oscar. Disney a produs după aceea două filme legate strâns de //Regele Leu//: continuarea //The Lion King 2: Simba's Pride// şi un semi-prequel, //The Lion King 1 1/2//.

Producţia
//Regele Leu// a fost numit //King of the Jungle// la începutul producţiei. Ca şi în cazul filmului //Bambi// (1942), producătorii au studiat viaţa leilor adevăraţi, iar unii producători au mers în Kenia pentru a studia habitatul lor natural care va fi folosit în film. Utilizarea semnficativă a calculatoarelor în film a permis producătorilor să-şi punî în practică ideile în noi moduri. Animatţa pe calculator s-a folosit cel mai mult în scena cu antilopele. Câteva antilope au fost create 3D pe calculator după care au fost multiplicate în câteva sute. //Regele Leu// a fost cândva considerat secundar lui //Pocahontas//, deoarece au fost produse simultan. Majoritatea producătorilor au lucrat pe Pocahontas deoarece considerau că din cele două producţii, Pocahontas va fi cel mai bun. Cu toate acestea, când cele două filme au fost lansate, //Regele Leu// a fost cel mai bun din toate punctele de vedere, cu toate că ambele filme au fost un succes şi au primit laude din partea criticii.

Subiectul
Acţiunea se petrece în locul fictiv Pride Lands din Africa, unde un leu este conducătorul tuturor animalelor ca rege. La începutul filmului, Rafiki, un mandril shaman, îl prezintă pe Simba, noul pui născut al regelui Mufasa şi al reginei Sarabi, unei adunări al animalelor la Pride Rock, un fel de castel al regatului. Între timp, fratele mai tânăr al lui Mufasa, Scar, realizează ca nu mai este moştenitorul tronului şi pune la cale să îl ucidă pe Simba şi pe Mufasa. Scar atrage curiozitatea lui Simba pentru cimitirul de elefanţi, un loc dincolo de graniţele Pride Lands, unde Mufasa i-a interzis lui Simba să meargă. Simba îşi ia prietena sa, Nala, la cimitirul de elefanţi, unde sunt fugăriţi de Shenzi, Banzai şi Ed, hienele loiale lui Scar, fiind în final salvaţi de Mufasa. Scar devine furios deoarece au eşuat să îi omoare pe pui. Punând la cale un nou plan, adună toate hienele şi le promite că dacă va deveni rege, nu vor mai înfometa niciodată. Mai târziu, Scar îl ademeneşte pe Simba în ceea ce el numeşte o surpriză de la tatăl său. Între timp, hienele sperie un grup de antilope şi pornesc o cireadă. Alertat prin minciună de Scar, Mufasa porneşte să îşi salveze fiul dar, dupa ce reuşeste, este ucis de către Scar. Acesta îl convinge pe Simba ca el este responsabil pentru moartea tatălui său şi îi recomandă să părăsească teritoriul şi să nu se mai întoarcă niciodată. Pentru a se asigura de asta, trimite hienele pentru a-l ucide dar, după ce Simba ajunge într-o zonă plină de spini, hienele se opresc şi îl ameninţă că îl omoară dacă se mai întoarce vreodată. Reuşind să îi convingă pe toţi că Simba şi Mufasa au fost ucişi, Scar devine rege, fiind cel mai apropiat ca rudă de Mufasa. Simba ajunge într-un deşert, unde este găsit de Timon şi Pumbaa, care îl adoptă şi îl cresc în stilul lor de viaţa. După ce Simba creşte, se întâlneşte cu prietena lui, Nala, care îi spune că tirania lui Scar a distrus tot teritoriul Pride Lands. Îi cere lui Simba să se întoarcă pentru a deveni rege dar acesta refuză, simţindu-se încă vinovat pentru moartea tatălui său. Totuşi, după ce este convins de Rafiki şi de fantoma tatălui său, Simba se întoarce împreună cu Nala, Timon şi Pumbaa. O dată întors, Simba se confruntă cu unchiul său iar adevărul despre moartea lui Mufasa este spus de însuşi Scar. Începe o confruntare între lei şi hiene în timp ce Simba se luptă cu Scar. Spre finalul luptei, Scar dă toată vina pe hiene, dar ei au auzit conversaţia lui cu Simba. Simba reuşeşte să işi învingă unchiul, aruncându-l într-o prăpastie. Hienele îşi înconjoară conducătorul decăzut şi trădător şi îl omoară, mâncând-ul de viu. Cu regele de drept pe tron, totul revine la normal. Filmul se încheie cu Rafiki ridicând noul copil al lui Simba, continuând "cercul vieţii".

Personajele
Spre deosebire de filmele Disney precedente care au folosit actori mai puţin cunoscuţi pentru voci, aproape toate vocile din //Regele leu// sunt realizate de actori cunoscuţi.
 * **Simba**, având ca voce pe Jonathan Taylor ca pui şi pe Matthew Broderick ca adult este mostenitorul lui Mufasa.La inceput incepe sa invete despre //cercul vietii// de la tatal lui.Dupa moartea lui Mufasa crezandu-se vinovat ,este fugarit de cele trei hiene si ajunge sa fie gasit de Timon si Pumba.La sfarsit,ajunge Regele Leu dupa cel in omoara pe Scar.
 * **Scar**, având ca voce pe Jeremy Irons, este antagonistul filmului şi fratele lui Mufasa, care obţine tronul prin uzurpare.Desi reuseste,domnia sa nu dureaza mult.La sfarsit,cand isi roaga trio de hiene sa-l ajute acestea il omoara.
 * **Nala**,avand ca voce pe Sally Dworsky,este prietena din copilarie a lui Simba.Ea ajunge si sotia personajul principal.Ea vine in timp ce Simba se afla cu Timon si Pumba si-l roaga sa se intoarca inapoi,la inceput crezand ca este un leu oarecare.
 * **Mufasa**, având ca voce pe James Earl Jones, este regele teritoriului Pride Lands şi tatăl lui Simba.El ii povesteste lui Simba despre //cercul vietii//si inainte de a muri isi salveaza fiul din ghearele fratelui sau,Scar.
 * **Timon si Pumba**, având ca voci pe Nathan Lane (Timon) şi pe Ernie Sabella (Pumbaa), sunt o pereche comică dintre o mangustă şi un mistreţ care trăiesc sub filozofia lor "Hakuna Matata" (fără griji).Dupa ce vine Nala,ei cred ca acum vor ramane doi,iar Simba va pleca cu ea.In timpul luptei ei devin doi Hawaiani,incercand sa le distraga atentia hienelor.
 * **Rafiki**, având ca voce pe **Robert Guillaume**, este un mandril înţelept care prezintă noii prinţi ai regatului.Este ca un botezator.
 * **Zazu**, având ca voce pe Rowan Atkinson, este majordomul loial al lui Mufasa.El trebuia sa aiba grija de Simba si Nala,dar cei doi il pacalesc si i distrag atentia,acestia ducandu-se in cimitirul elefantilor.La un momendat este prins de Scar.
 * **Shenzi, Banzai si Ed**, având ca voci pe Whoopi Goldberg (Shenzi), Cheech Martin (Banzai) şi Jim Cummings (Ed), sunt un trio de hiene care îl asistă pe Scar.

Melodii
Acestea sunt melodiile din film, ordonate în ordinea apariţiei:
 * **Circle of Life**, interpretată de Carmen Twillie, cu voci africane din partea lui Lebo M şi corul său. Melodia este auzită la începutul filmului când noul născut Simba este prezentat animalelor. Melodia este de asemenea reluată la sfârşitul filmului.
 * **The Morning Report**, o melodie care nu a fost inclusî în filmul iniţial (a fost compusă pentru muzicalul de pe Broadway), a fost adăugată şi animată în ediţia DVD din 2003. Interpretată de Zazu (Rowan Atkinson), Mufasa (James Earl Jones) şi Simba (Evan Saucedo), scena este o prelungire a scenei din filmul original unde Zazu îi aduce lui Mufasa raportul de dimineaţă.
 * **I Just Can't Wait To Be King** este interpretată de micul Simba (Jason Weaver), mica Nala (Laura Williams) şi Zazu (Rowan Atkinson). Simba foloseşte acest număr muzical în film pentru a-l distrage pe Zazu în aşa fel încât ei să se furişeze în cimitirul de elefanţi.
 * **Be Prepared** este interpretată de Scar (Jeremy Irons), Shenzi (Whoopi Goldberg), Banzai (Cheech Martin) şi Ed (Jim Cummings). În această scenă, Scar îşi dezvăluie planul de a-i ucide pe Mufasa şi pe Simba.
 * **Hakuna Matata** este interpretată de Timon (Nathan Lane), Pumbaa (Ernie Sabella) şi Simba (Jason Weaver ca pui şi de Joseph Williams ca adult). Timon şi Pumbaa folosesc această melodie ca un călduros bun venit lui Simba în jungla lor.
 * **Can You Feel The Love Tonight** este o melodie de dragoste intepretată de Simba (Joseph Williams), Nala (Sally Dworsky), Timon (Nathan Lane) şi Pumbaa (Ernie Sabella). Această secvenţă muzicală arată frustrarea lui Timon şi Pumbaa pentru îndrăgostirea lui Simba şi pentru formarea relaţiei lui cu Nala. Melodia a câştigat premiul Oscar pentru cea mai bună melodie.

Simba

Toti

Simba si Nala in Hakuna Matata

Simba, Nala, Sarabi si mama lui Nala

Hakuna Matata

Sursa: Wikipedia.com